Държавен вестник, бр. 78, 2023 г., стр. 45

БРОЙ  78	
Д Ъ Р Ж А В Е Н  В Е С Т Н И К 	
СТР.  45  
меделие“, което се публикува на електронната 
страница на ДФ „Земеделие“ в срок най-малко 
30 дни преди началото на определения срок 
по ал. 3 и е достъпно за попълване в СЕУ. 
Към заявлението се прилагат документите 
съгласно приложение № 3, удостоверяващи, 
че изпълнението на поне една от дейностите 
за съответната година е започнало и плаща-
нията за нея са извършени.
(3) Срокът за подаване на заявление за 
авансово плащане по сключения договор 
за предоставяне на финансова помощ е два 
месеца считано от началото на съответния 
годишен период от оперативната програма.
(4) Авансово плащане се извършва само 
след депозиране на оригинал на банкова га-
ранция (по образец) в размер най-малко равен 
на размера на заявеното авансово плащане.
(5) Полученото авансово плащане се отчита 
със заявлението за окончателно плащане за 
съответната година, с което се заявява осво-
бождаване на банковата гаранция.
(6) Съгласно чл. 28 от Делегиран регламент 
(ЕС) 2022/127 депозираната банкова гаранция 
се освобождава при установяване на оконча-
телното право за придобиване на авансово 
отпуснатата сума. В случай че при заявяване 
на окончателно плащане не бъдат представени 
доказателства за реализиране на дейностите и 
разходите, платени авансово от оперативния 
фонд, банковата гаранция се усвоява.
(7) В срок до един месец от подаване на 
заявлението за авансово плащане изпълнител-
ният директор на ДФ „Земеделие“ със заповед:
1. одобрява изплащането на авансово за-
явената сума;
2. мотивирано отказва изплащането на 
авансово заявената сума.
(8) Заповедите по ал. 7 се връчват чрез СЕУ 
и подлежат на оспорване пред съответния 
компетентен съд по реда на Административ-
нопроцесуалния кодекс.
(9) В случай че е подадено заявление за 
авансово плащане, не се приема заявление 
за междинно плащане, а само заявление за 
окончателно плащане за останалата част от 
допустимата за подпомагане сума за съответ-
ния период от оперативната програма.
Чл. 70. (1) Заявление за междинно плащане 
се подава само за изпълнени и заплатени от 
оперативния фонд по чл. 49, ал. 1 разходи и 
дейности.
(2) Заявлението по ал. 1 е по образец, 
утвърден от изпълнителния директор на 
ДФ „Земеделие“, което се публикува на 
електронната страница на ДФ „Земеделие“ 
в срок най-малко 30 дни преди началото на 
съответния годишен период от оперативната 
програма и е достъпно за попълване в СЕУ. 
Към заявлението се прилагат документите 
съгласно приложение № 8, удостоверяващи 
реализирането на разходите и извършване на 
плащанията.
(3) Крайният срок за подаване на заяв-
ление за междинно плащане е до 1 юни на 
съответната финансова година, през която 
са извършени разходите съгласно договора 
за предоставяне на финансова помощ. След 
този срок заявление за междинно плащане 
не се приема.
(4) Размерът на изплатената финансова 
помощ по заявлението за междинно плащане 
не превишава 80% от изразходваните суми от 
оперативния фонд за извършените разходи за 
съответната година от оперативната програма. 
Останалата част от финансовата помощ за 
допустимите за подпомагане разходи, заявени 
на междинно плащане за съответния период 
от оперативната програма, се изплаща на етап 
окончателно плащане.
(5) В срок до два месеца от подаване на 
заявлението за междинно плащане, но не по-
късно от 15 август на съответната финансова 
година, изпълнителният директор на ДФ 
„Земеделие“ със заповед:
1. одобрява изплащането на заявената сума;
2. мотивирано отказва изплащането на 
заявената сума.
(6) Заповедите по ал. 5 се връчват чрез СЕУ 
и подлежат на оспорване пред съответния 
компетентен съд по реда на Административ-
нопроцесуалния кодекс.
Чл. 71. (1) Заявление за окончателно пла-
щане се подава след приключване на всеки 
годишен период от изпълнението на опера-
тивната програма за:
1. изплащане на остатъка от помощта в 
случаите, когато ползвателят на помощта е 
получил авансово или междинно плащане;
2. изплащане на допустимата финансова 
сума след изпълнение на дейностите в слу-
чаите, когато ползвателят на помощта не е 
получил авансово или междинно плащане.
(2) Заявлението по ал. 1 е по образец, 
утвърден от изпълнителния директор на ДФ 
„Земеделие“, което се публикува на елек-
тронната страница на ДФ „Земеделие“ в 
срок най-малко 30 дни преди изтичането на 
съответния годишен период от оперативната 
програма и е достъпно за попълване в СЕУ.
(3) Заявлението по ал. 1 се подава в срок 
най-късно до 15 февруари на годината, след-
ваща тази, за която се иска помощта.
(4) Към заявлението по ал. 1 се прилагат 
документите съгласно приложение № 8.
(5) В срок до четири месеца от подаване 
на заявлението за окончателно плащане из-
пълнителният директор на ДФ „Земеделие“ 
със заповед:
1. одобрява изплащането на заявената сума;
2. мотивирано отказва изплащането на 
заявената сума.